An trigonometriya (Ingles: trigonometry, gikan sa Griyegong trigōnon, triangulo asin metron, sukol) iyo an sanga kan matematika na minaadal sa relasyon kan laba nin mga gilid asin mga angulo kan triangulo. An lado nagluwas sa Helenistikong kinaban durante kan ikatolong siglo BC gikan sa mga aplikasyon kan heometriya pasiring sa mga astronomikong pag-aadal. An mga Griyego nagpokus sa kalkulasyon nin mga korda (chords), mientras an mga matematiko sa Indya namokna an pinakasuanoy na bistadong tabla nin mga bilang para sa trigonometrikong rasyo (inaapod man na minaganang trigonometriko) arug kan sine.